สวัสดีค่ะ ถ้าเกิดเราพบคนที่มีอาการหัวใจล้มเหลวเรามีวิธีการช่วยเหลือเบื้องต้นได้ยังไงบ้างคะ
สวัสดีค่ะ หัวใจล้มเหลวหรือหัวใจวายคือการที่กล้ามเนื้อหัวใจสูญเสียการทำงานจนไม่สามารถสูบฉีดเลือดไปเลี้ยงทั่วร่างกายได้ เกิดได้ในคนทุกวัย แต่มักจะพบบ่อยในคนสูงอายุ สาเหตุมักเกิดจากหลอดเลือดหัวใจตีบ ความดันโลหิตสูงจนทำให้กล้ามเนื้อหัวใจอ่อนแอลง กล้ามเนื้อหัวใจทำงานผิดปกติ หัวใจเต้นผิดจังหวะ เป็นต้นวิธีการดูแลเบื้องต้นนั้นน่าจะหมายถึงเวลาที่คนมีหัวใจล้มเหลวแล้วเหนื่อยหอบมาก แน่นหน้าอกคือหัวใจใกล้จะหยุดทำงานแล้ว ซึ่งถ้าอยู่ในภาวะวิกฤตเช่นนั้น แนะนำให้รีบเรียกรถพยาบาล และคอยตรวจดูว่าผู้ป่วยยังตื่นมีสติอยู่ตลอดเวลาหรือไม่ หากหมดสติไปแล้ว ไม่มีลมหายใจ อาจจะต้องทำการช่วยชีวิตเบื้องต้นเช่นการกดหน้าอกร่วมกับช่วยหายใจ ซึ่งควรทำโดยมีความรู้พื้นฐานบ้าง หากต้องการทราบข้อมูลเพิ่มเติม อ่านต่อได้ตามlinkนี้